"INTERNETO" PASLAUGŲ TIEKIMO SUTARTIS  Nr. ___________
			                                      (Dvejų metų sutartis)
Kaunas						                              	_______________________________________

_____________________________________________, toliau vadinama "Klientu", ir UAB "Dokeda", toliau vadinama "Tiekėju", kurią pagal įgaliojimą Nr. _____  atstovauja _____________________________________________________, susitaria: Internetas – tai pasaulinis kompiuterių tinklų tinklas, sudarytas iš daugybės tarptautinių, nacionalinių, regioninių ir vietinių kompiuterių tinklų, kurie naudoja TCP/IP šeimos perdavimo protokolus. Paslauga – tai tiesioginio ir pastovaus (neautorizuojamo) prijungimo prie interneto paslauga, kai Tiekėjas adresu _________________________________________ prijungia Klientą prie savo tinklo, kuriuo gaus priėjimą prie interneto ir perduos siunčiamą ir gaunamą duomenų srautą, ne mažiau 95% paslaugos patiekimo laiko per mėnesį. Tiekėjo tinklas – tai Tiekėjui nuosavybės teise priklausanti, valdoma, naudojama arba kitaip eksploatuojama infrastruktūra, skirta duomenims perduoti, kurią gali sudaryti tinklo įrenginys, maršruto parinkimo įtaisas, modemas, kabelis ir kiti įrenginiai.
1.	SUTARTIES OBJEKTAS
	Tiekėjas tiekia paslaugą Klientui pagal šios Sutarties sąlygas, o Klientas įsipareigoja už paslaugą mokėti įrengimo (instaliacijos) ir abonentinius mokesčius bei  naudotis paslauga laikantis šioje sutartyje nustatytų reikalavimų.
2.	KLIENTO TEISĖS
2.1    Pareikšti Tiekėjo darbuotojams savo pageidavimus dėl įvadinio kabelio montavimo vietos bei būdo Kliento patalpose. 
2.2    Už papildomą mokestį (žr. kainininką prie Sutarties) gauti išsamią konsultaciją, kaip naudotis internetu, bei kitą informaciją apie tinklą.
2.3    Siųsti pageidavimus ir nusiskundimus bei pranešti apie gedimus elektroniniu paštu, faksu, telefonu. 
2.4    Savo nuožiūra pasirinkti mokėjimo planą (žr. kainininką prie Sutarties) ir mokėjimo už paslaugas būdą.
2.5    Keisti mokėjimo planus punktuose 5.6 ir 9.1 nustatyta tvarka. 
2.6    Laikinai sustabdyti interneto paslaugos tiekimą punktuose 5.6 ir 9.1 nustatyta tvarka. 
3.	KLIENTO ĮSIPAREIGOJIMAI
3.1    Saugoti ir negadinti Tiekėjo įrangos, reikalingos duomenų perdavimui užtikrinti.
3.2    Be Tiekėjo sutikimo savavališkai netaisyti, neperkelti į kitą vietą Tiekėjo įrangos neiškvietus Tiekėjo darbuotojų.
3.3   Nevykdyti jokių veiksmų, kuriais siekiama įsilaužti, įsibrauti ar kitaip patekti ar gauti priėjimą prie Tiekėjo ar trečiųjų asmenų elektroninių duomenų bazių, kompiuterinių sistemų ar duomenų perdavimo telekomunikacijų tinklų.
3.4   Nekeisti Tiekėjo kompiuterinių tinklų konfigūracijos, techninių rodiklių, failų duomenų, nekenkti kitiems tinklo vartotojams ir neleisti prisijungti bei naudotis teikiamomis duomenų perdavimo paslaugomis tretiesiems asmenims nesudariusiems paslaugų teikimo sutarties su Tiekėju, apsaugoti savo galinį įrenginį nuo virusų. Klientui pažeidus šį punktą Tiekėjas  atsisako bet kokios atsakomybės ir įsipareigojimų susijusių su duomenų perdavimu, taip pat pasilieka teisę be išankstinio įspėjimo apriboti arba sustabdyti paslaugų tiekimą, nutraukti Sutartį ir reikalauti iš Kliento žalos atlyginimo.
3.5	Pastebėjus gedimus tinkle, t.y. nutrūkimą ar kitokius nesklandumus, kurie neleidžia naudotis tiekiama paslauga, nedelsiant pranešti žemiau nurodytais tel. numeriais arba faksu.
3.6	Prireikus suteikti informaciją (adresą, telefono Nr.) apie asmenų, atsakingų už namo, laiptinės ar rūsio priežiūrą bei eksploataciją; taip pat užtikrinti galimybę Tiekėjo atstovams atlikti tinklo bei Tiekėjo įrangos techninę priežiūrą ir su tuo susijusius darbus (taip pat ir Kliento patalpose).
4.	TIEKĖJO TEISĖS
4.1	Sustabdyti arba nutraukti Klientui paslaugos tiekimą neperspėjus, jeigu jis pažeidžia 3.3, 6.2  punktus arba Paslaugų tiekimo taisykles (žr. 2 priedą prie Sutarties). Tokiu atveju paslaugos teikimas atnaujinamas per vieną darbo dieną, kai Klientas sumoka įsiskolinimus, baudas ir vienkartinį mokestį už paslaugos aktyvavimą (žr. kainininką prie Sutarties). Informacijos apie visišką atsiskaitymą su Tiekėju gavimo diena yra ta diena, kai Klientas pateikia Tiekėjui apmokėjimą įrodantį dokumentą arba Kliento mokėtinos sumos yra įskaitomos į Tiekėjo sąskaitą.
4.2	Laikinai nutraukti paslaugos tiekimą, jei to reikalauja atliekami techniniai patikrinimai bei tinklo atnaujinimo darbai, įspėjus Klientą elektroniniu paštu ne vėliau kaip prieš 4 val. Profilaktiniai darbai negali trukti ilgiau kaip 12 val. per mėnesį. Šiuo atveju kompensacijos už tinklo prastovas nemokamos.
4.3	Vienašališkai daryti Sutarties pakeitimus ar papildymus, keisti abonentinį mokestį iš anksto, prieš vieną mėnesį raštu  pranešus apie tai Klientui, jeigu tą įtakoja valdžios organų sprendimai ar Interneto įkainių kilimas, lito ir bazinės valiutos kurso kitimas, energetinių resursų kainų pasikeitimai ir kt. 
4.4	Siųsti Klientui pranešimus, pasiūlymus bei kitą informaciją elektroniniu paštu. Šiuo atveju tai, kad informacija buvo išsiųsta Klientui, besąlygiškai patvirtina įrašas Tiekėjo elektroninės pašto sistemos žurnale („loguose“).
4.5	Tiekėjas visą naujausią informaciją skelbia savo interneto puslapyje www.meganet.lt. Šiuo atveju laikoma, kad Tiekėjas informaciją paskelbė tinkamai ir Klientas negali pareikšti pretenzijų, jog paskelbta informacija jam nebuvo žinoma.
4.6	Reikalauti sumokėti vienkartinį mokestį už techninio darbuotojo iškvietimą, jeigu iškvietimo priežastis yra Kliento kompiuterio gedimas arba fizinis kabelio pažeidimas Kliento bute (žr. kainininką prie Sutarties).
4.7	Reikalauti iš Kliento mokėjimo garantijų (avanso ir kt.) Tiekėjo nustatyta tvarka, jei Klientas bent du kartus iš eilės pažeidžia Sutarties 6.2 p.
5.	TIEKĖJO ĮSIPAREIGOJIMAI
5.1	Užtikrinti, kad tiekiama paslauga atitiktų šios Sutarties pagrindu keliamus reikalavimus. 
5.2	Tiekėjas paslaugas tiekia ir atsako už gedimus tik iki Kliento galinio įrenginio ir neatsako už programinius bei mechaninius gedimus, taip pat gedimus, atsiradusius dėl virusų, įtampos svyravimo, statikos, žaibo iškrovos per kabelį ir pan.  Klientas privalo pats savo nuožiūra imtis atitinkamos apsaugos tiek savo, tiek Tiekėjo disponuojamai įrangai apsaugoti arba kreiptis į Tiekėją dėl papildomos konsultacijos, kuri yra mokama (žr. kainininką prie Sutarties).
5.3	Ne vėliau kaip per 15 darbo dienų nuo Sutarties pasirašymo dienos sumontuoti įrangą ir ją prijungti prie tinklo.
5.4	Reaguoti į tinklo gedimus per 2 valandas darbo metu ir per 12 valandų nedarbo metu (darbo laikas skelbiamas interneto puslapyje www.meganet.lt), išskyrus atvejus, išvardintus 7 punkte. 
5.5	Pašalinti gedimus per 12 val. darbo valandomis  ir per 24 val. nedarbo valandomis (darbo laikas skelbiamas interneto puslapyje www.meganet.lt), išskyrus atvejus, jeigu gedimo priežastys yra vagystė, vandalizmo atvejis, elektros tinklo avarijos ar atvejai, išvardinti 7 punkte. 
5.6	Laikinai stabdyti interneto paslaugos tiekimą arba pakeisti mokėjimo planą  per vieną darbo dieną nuo Kliento prašymo pateikimo raštu datos. Laikino stabdymo mokestis ar abonentinių mokesčių skirtumas keičiant planą (žr. kainininką prie Sutarties) įtraukiami į artimiausią sąskaitą.
5.7	Užtikrinti minimalią duomenų priėmimo ir perdavimo spartą (žr. 1 priedą prie Sutarties). 
6.	ATSISKAITYMO TVARKA IR TERMINAI
6.1	Prijungimo prie tinklo mokestį (žr. 1 priedo prie Sutarties 4.1p.) Klientas sumoka pasirašydamas Sutartį. Abonentinis mokestis pradedamas skaičiuoti nuo atliktų darbų akto pasirašymo dienos. Už Kliento bute sunaudotą kabelį ir/arba tinklo plokštę Klientas sumoka gavęs sąskaitą už pirmąjį mėnesį.
6.2	Už per praeitą mėnesį Tiekėjo suteiktas paslaugas Klientas detalizuotą sąskaitą - kvitą gauna iki einamojo mėnesio 15 d., kurį turi apmokėti iki einamojo mėnesio 25 d. Nutraukiant Sutartį atidėjimas netaikomas. Už paslaugas turi būti sumokėta į Tiekėjo nurodytą sąskaitą banke.
6.3	Pradėjus ar nutraukus paslaugų tiekimą ne pirmąją kalendorinio mėnesio dieną, už kiekvieną to mėnesio dieną Klientas moka po 1/30 (vieną trisdešimtąją) nurodytos kainos (žr. 1 priedo prie Sutarties 4.3p.)  už paslaugos tiekimą. Paslaugų tiekimo pirmą ir paskutinę dienomis mokama visa dienos kaina.
6.4   Jeigu yra nustatoma, kad Klientas negavo paslaugos ne dėl savo kaltės, Tiekėjas neskaičiuoja už tą laiką (kuris nesiekia 95% paslaugos tiekimo) mėnesinio (abonentinio) mokesčio. Nuolaida skaičiuojama tik nuo pranešimo apie gedimą momento iki jo pašalinimo. Nuolaidos skaičiavimo metodika pateikiama 1 Priedo prie Sutarties 2 p.
6.5	Mokesčiai už papildomas paslaugas ir visi mokėjimų netikslumai (permokėtos ar nevisiškai sumokėtos sumos) koreguojami ir įtraukiami į artimiausią sąskaitą.
6.6	Negavęs sąskaitos Klientas nėra atleidžiamas nuo pareigos sutartyje nustatytais terminais sumokėti už suteiktas paslaugas.  
6.7	Šalys susitaria, kad Klientui sąskaita bus pateikta internetu (sąskaitą rasite savitarnos svetainėje http://mano.meganet.lt). Klientui  pareiškus pageidavimą, sąskaita gali  būti  siunčiama neregistruotu laišku. Tokiu  būdu  įtiekiamos sąskaitos yra mokamos.   
7.	NENUGALIMOS JĖGOS APLINKYBĖS
Sutarties šalys neatsako už Sutarties vykdymą bei materialinę žalą, padarytą kitai Sutarties šaliai, jeigu ją lėmė nenugalimos jėgos (karas, blokada, elektros linijų avarijos, tyčinis Tiekėjo įrangos sugadinimas, stichinės nelaimės, valdžios ir valdymo organų sprendimai, žaibo ir statinių krūvių iškrovos, nutraukiantys interneto ryšio paslaugų tiekimą ir t.t.), trukdančios vykdyti Sutartį, taip pat jų nesukėlė tiesioginė Sutarties šalių veikla arba neveiklumas, ir kurių šalys nematė ir negalėjo numatyti sudarydamos Sutartį.
8.	SUTARTIES NUTRAUKIMAS
8.1   Klientas, vienašališkai nutraukdamas šią Sutartį anksčiau 10.14 p. nurodyto termino pabaigos, pagal Tiekėjo pateiktą sąskaitą sumoka skirtumą tarp paslaugos įkainių ir įkainių, pritaikius nuolaidas, suteiktas per visą naudojimosi paslauga laiką.
8.2    Jeigu Klientas nutraukė Sutartį pasibaigus 10.14 p. nurodytam terminui, Sutarties 8.1 p. netaikomas.
8.3   Klientas gali nutraukti Sutartį per 30 d. nuo priėmimo-perdavimo akto pasirašymo, jei paslauga neatitinka deklaruojamų parametrų ar Sutarties sąlygų, raštu išdėstant atsijungimo priežastis ir nusiskundimus. Tuo atveju netaikomos 8.1 ir 8.4 p. nurodytos sąlygos.
8.4   Nutraukdama Sutartį šalis privalo ne vėliau kaip prieš 15 kalendorinių dienų iki numatomos atsisakymo dienos raštu pranešti kitai šaliai. Nutraukus Sutartį prijungimo mokestis negrąžinamas.
8.5   Klientas, nutraukdamas šią Sutartį, užpildo laisvos formos paslaugų atsisakymo prašymą. Paslaugų atsisakymo diena, nurodyta paslaugų atsisakymo prašyme, laikoma Sutarties nutraukimo diena (pagal 8.1 punktą). Klientui atsisakius tik dalies paslaugų, ši Sutartis lieka galioti.
8.6   Klientas turi teisę nutraukti Sutartį, jei paslaugos negavo daugiau kaip 15 d. per kalendorinį mėn., išskyrus tuos atvejus, kai paslaugos nebuvo dėl nenugalimos jėgos. Šiuo atveju 8.1 ir 8.4 p. netaikomi.
8.7	Klientas turi teisę nutraukti Sutartį, jei Tiekėjo įvesti Sutarties papildymai ir pakeitimai dėl priežasčių, nurodytų 4.3 p., blogina Klientui Sutarties sudarymo metu nustatytas sąlygas, blogina tiekiamų paslaugų kokybę ir mažina paslaugų apimtį. Jei per 30 d. Klientas nepareiškia noro nutraukti Sutartį, laikoma, kad Sutarties pakeitimai yra priimtini ir Sutartis lieka galioti sutartyje numatytam laikotarpiui.
8.8	Tiekėjas turi teisę vienašališkai nutraukti Sutartį prieš 5 d. raštu perspėjęs apie tai Klientą bei reikalauti Sutarties 8.1 punkte išvardintų sąlygų vykdymo, jei Klientas iš esmės pažeidė Sutarties sąlygas (3.3, 3.6 arba 6.2 p.). 
9.	PASLAUGŲ ADMINISTRAVIMAS IR SĄLYGŲ KEITIMAS INTERNETU 
9.1	Klientas interneto puslapyje www.meganet.lt prisijungęs prie mano.meganet.lt  turi galimybę: keisti pasirinktą mokėjimo planą, laikinai sustabdyti Interneto paslaugos tiekimą, atsispausdinti mokėjimo sąskaitą-kvitą, matyti informaciją apie parsisiųstos informacijos kiekį, matyti informaciją apie pasirinktą planą, skolą, nuolaidą ir kitą naudingą informaciją. Laikino atjungimo mokestis arba abonentinių mokesčių skirtumas keičiant planą (žr. Kainininką prie Sutarties) bus įtraukti į artimiausią sąskaitą .
9.2	Paslaugų, nurodytų 9.1 p. keitimas įmanomas tik iš Kliento kompiuterio, kuriam yra priskirtas fiksuotas IP adresas.
9.3	Klientas prisiima visišką atsakomybę už paslaugų, nurodytų 9.1 p. keitimą  bei slaptažodžio saugumą. 
9.4	Atsiradus papildomoms Tiekėjo paslaugoms, kurios neįvardintos Sutartyje, Šalys nesirašo papildomų priedų prie Sutarties, o informacija, susijusi su naujomis paslaugomis ir jų administravimu pateikiama Tiekėjo interneto puslapyje www.meganet.lt. Jei Klientas pageidauja naujos paslaugos ir sutinka su jos sąlygomis - patvirtina tai internetu.  
10.	KITOS SĄLYGOS
10.1	Klientui Paslaugų kredito limitas nenustatomas. 
10.2	Nesant galimybės nutiesti kabelio tam skirtuose kanaluose, įvedimo vietą pasirenka ir už ją atsako Klientas. Už gedimus, atsiradusius dėl nutiesto ne kanaluose kabelio, atsako pats Klientas.
10.3	Tiekėjas užtikrina Kliento perduodamos informacijos slaptumą ir apsaugą duomenų perdavimo tinkle standartinėmis apsaugos  priemonėmis ir neatsako už žalą, kurią Klientas gali tiesiogiai ar netiesiogiai patirti dėl informacijos gautos Interneto tinkle, jos turinio, patikimumo, praradimo arba vėlavimo. Klientas pats rūpinasi savo informacijos slaptumu ir papildoma apsauga („firewall“ ir pan.).
10.4	Tiekėjas neatsako už Kliento kompiuteryje, serveryje ar Interneto svetainėje esančią nelegalią programinę įrangą bei informaciją.
10.5	Tiekėjas neatsako už trečiųjų asmenų padarytą žalą Klientui, naudojantis paslauga.
10.6	Tiekėjas neatsako už duomenų srautų pralaidumo pokyčius iš/į tarptautinį Interneto ir Lietuvos tinklus, kurie kinta priklausomai nuo ryšio su tarptautiniu Interneto ir Lietuvos tinklais apkrovimo ir yra už Tiekėjo duomenų tinklo ribų.
10.7	Visi šalių su Sutartimi susiję tarpusavio pranešimai pateikiami raštu Sutartyje nurodytais šalių adresais arba kitu adresu, kurį viena Sutarties šalis yra raštu pranešusi kitai Sutarties šaliai. Skubūs pranešimai gali būti perduoti telefonu, faksu arba elektroniniu paštu.
10.8	Sutarties, priedų ir visos informacijos, susijusios su Sutartimi ir jos priedais, turinys, rašytinis ar žodinis, yra laikomas konfidencialiu. Nei viena Šalis neturi teisės atskleisti konfidencialios informacijos bet kuriai trečiajai šaliai, išskyrus atvejus, kai yra gavusi kitos šalies raštišką sutikimą arba to reikalauja įstatymai. 
10.9	Jeigu Klientas neatsiskaito arba netinkamai atsiskaito už jam pagal šią Sutartį suteiktas paslaugas, Tiekėjas turi teisę įstatymo nustatyta tvarka kreiptis dėl įsiskolinimo išieškojimo į specializuotas skolų išieškojimo firmas bei įtraukti informaciją apie Kliento įsiskolinimą į tretiesiems asmenims teikiamų asmenų, nevykdančių savo įsipareigojimus, sąrašus. Šiuo atveju nėra laikoma, kad Tiekėjas pažeidė šioje sutartyje nustatytas konfidencialumo sąlygas, o Klientas privalo apmokėti visas su įsiskolinimo išieškojimu susijusias Tiekėjo išlaidas.
10.10	Klientas negali parduoti, dovanoti ar kitaip perduoti tretiesiems asmenims savo teisės naudotis Tiekėjo tinklu ar paslaugomis  be raštiško Tiekėjo sutikimo.
10.11	Pasikeitus adresui, buto savininkui ar kitiems rekvizitams, Sutarties šalis privalo per 3 (tris) darbo dienas pranešti kitai Sutarties šaliai.
10.12	Visi nesutarimai ir konfliktai, kilę tarp Sutartį pasirašiusių šalių, sprendžiami tarpusavio derybose, o neišsprendus – Lietuvos Respublikos įstatymų numatyta tvarka, teisminiu keliu.
10.13	Sutartis sudaryta dviem vienodą juridinę galią turinčiais egzemplioriais – po vieną Klientui ir Tiekėjui.
10.14	Ši Sutartis įsigalioja nuo jos pasirašymo dienos ir galioja  24 (dvidešimt keturis) mėnesius nuo prijungimo dienos. Jei Klientas buvo laikinai sustabdęs naudojimąsi paslaugomis ir/arba paslauga buvo laikinai atjungta už skolą, Sutarties galiojimas pratęsiamas tam laikotarpiui.
10.15	Jei iki 10.14 punkte nurodyto laikotarpio pabaigos per 30 d. nei viena šalis nepareiškia noro nutraukti Sutartį, Sutartis  tampa neterminuota. Klientas, norėdamas nutraukti neterminuotą Sutartį, užpildo laisvos formos paslaugų atsisakymo prašymą ne vėliau kaip prieš 5 darbo dienas iki numatomos atsisakymo dienos.
11.	ŠALIŲ REKVIZITAI
11.1 Informacija apie Klientą:
Vardas:  ______________________________________
Pavardė:  _____________________________________
Asmens kodas: _________________________________
Adresas:  ______________________________________
______________________________________________
Tel.:  _________________________________________
Mob. Tel.: _____________________________________
El. paštas: _____________________________________
		11.2 Informacija apie Tiekėją:
UAB “Dokeda”
Savanorių pr. 287, LT-50127 Kaunas
Įmonės kodas 135462793
Tel.: 8-37-490000, 8-650-04500, Faks.: 8-37-312553
info@meganet.lt ; http://www.meganet.lt 
Mokesčio pavadinimas – “už interneto paslaugas”
AB bankas “Swedbank”
A/s Nr. LT 49 7300 0100 0228 0032
AB bankas “SEB bankas”
A/s Nr. LT 79 7044 0600 0327 2232
AB „DNB bankas“
A/s Nr. LT 30 4010 0425 0283 7589
	
Sutartį perskaičiau, su jos sąlygomis sutinku:                                            
_____________________________________                                                   ____________________________________________
           (vardas, pavardė, parašas)             		(pareigos, vardas, pavardė, parašas)
		                                                                                                                                A. V.
1 PRIEDAS PRIE "INTERNETO" PASLAUGŲ TIEKIMO SUTARTIES  Nr.  __________

1.	DUOMENŲ PRIĖMIMO/IŠSIUNTIMO SPARTA (Mbps) PATEIKIAMA ŠVIESOLAIDINIU (OPTINIU) KABELIU
-	1.1  Išsiuntimo sparta yra 1:2 maksimalios priėmimo spartos pagal pasirinktą mokėjimo planą.
-	1.2 Tiekėjas užtikrina minimalią garantuojamą spartą, kuri yra  10 % nuo maksimalios pasirinkto interneto plano spartos. 
2.	NUOLAIDOS SKAIČIAVIMO METODIKA
-	Skaičiuojamas laikas per mėnesį (valandomis), kurio metu Tiekėjas negarantuoja Klientui paslaugos (A = 30d. x 24 val. x 5%).
-	Skaičiuojamas laikas per mėnesį (valandomis), kurio metu Klientas neturėjo paslaugos (B).
-	Skaičiuojamas teikiamos paslaugos valandos įkainis, Lt (C = Abonentinis mokestis/30d./24 val.).
-	Nuolaidos suma, Lt = (B – A) x C. 
3.	MINIMALŪS REIKALAVIMAI KLIENTO TECHNINEI IR PROGRAMINEI ĮRANGAI 
-	ne mažesnio kaip 1GHz taktinio dažnio procesorius, 256MB darbinės atminties, įdiegta ir veikianti tinklo plokštė, atitinkanti 10/100 Base-T standartą, MS Windows XP arba naujesnės versijos MS operacinė sistema (OS).
4.	KAINOS IR PASIRINKTAS PLANAS
4.1	Prijungimo mokestis, pritaikius nuolaidą:                    Lt. Prijungimo mokestis be nuolaidos 49 Lt. (14,19 EUR). 
4.2	Pasirinktas planas:  _____________  	
4.3	Abonentinis mokestis su PVM:                 Lt
4.4	Sutiekiama nuolaida: _____________________
4.5	Mokėtojo kodas: _______________
5.	PAPILDOMOS PASLAUGOS 
5.1 Sutarties sudarymo metu pasirinktas sąskaitos gavimo būdas: _________________
5.2 El. pašto adresai: _______________________________
KAINININKAS PRIE SUTARTIES
Jeigu Jūsų namas aktyvus (prijungtas prie “MegaNet” tinklo): 
0 Lt  (0 EUR) – pasirašant 2 metų sutartį, pritaikius 49 Lt (14,19 EUR) nuolaidą prijungimo mokesčiui. 
0 Lt  (0 EUR) – pasirašant  1 metų sutartį ir pritaikius 49 Lt  (14,19 EUR) nuolaidą prijungimo mokesčiui. 
25 Lt (7,24 EUR) - pasirašant 6 mėn. sutartį ir pritaikius 24 Lt  (6,95 EUR) nuolaidą prijungimo mokesčiui. 
49 Lt  (14,19 EUR) - pasirašant neterminuotą sutartį.
Pastaba: į kainą neįskaičiuotas kabelis, sunaudojamas kliento patalpose – 1 Lt/m (0,29 EUR/m) 
Mokėjimo planai privatiems klientams:
Planas	Mėnesio mokestis	Maksimali sparta*, Mbps	
		Lietuva	Užsienis 	
			0:00 – 10:00
ne piko laikas	10:00 – 24:00
piko laikas	
MEGA bazinis	30 Lt (8,69 EUR)	100	100	25	
MEGA optimalus	40 Lt (11,58 EUR)	100	100	50	
MEGA šviesos1	50 Lt (14,48 EUR)	100	100	100	
MEGA šviesos2	70 Lt (20,27 EUR)	300	100	100	
Mega Fuksas	19 Lt (5,50 EUR)	100	100	25	
Mega Magistras	29 Lt (8,90 EUR)	100	100	100	
Mega Senjoras	25 Lt (7,24 EUR)	50	50	5	
MEGA paros	10Lt** (2,90 EUR**)	10	10	1	
٭ Namams, kur galima tik bevielio ryšio prieiga, nurodytos spartos netaikomos. 
** Šis mokestis leis prisijungti prie interneto 5 kartus per kalendorinį mėnesį. Už kiekvieną papildomą prisijungimą skaičiuojamas 2 Lt (0,58 EUR)  prisijungimo mokestis. Vienas prisijungimas suteikia teisę naudotis interneto paslauga 24 val. nuo pajungimo momento..
Mokėjimo planų lentelėje yra nurodyta maksimali duomenų persiuntimo sparta. Reali matuojama momentinė sparta gali skirtis.
Papildomos paslaugos:
Laikinas paslaugos stabdymas iki 3 mėn. (terminuotoms sutartims ne ilgiau kaip 3 mėn. per 1 metus)*	0 Lt (0 EUR)	
Laikinas atjungimas nuo 3 iki 6 mėn. (neterminuotoms sutartims arba sutarties terminui pasibaigus)	20 Lt (5,79 EUR)	
Pakartotinas prijungimas atjungus dėl skolos, jei vėluojama sumokėti abonentinį mokestį iki 1 mėn.	5 Lt (1,45 EUR)	
Pakartotinas prijungimas atjungus dėl skolos, jei vėluojama sumokėti abonentinį mokestį virš 1 mėn.	20 Lt (5,79 EUR)	
Kliento apmokamos su įsiskolinimo išieškojimu susijusios išlaidos	iki 20 %**	
Plano keitimas į mažesnio abonentinio mokesčio planą (neterminuotoms sutartims)	10 Lt (2,90 EUR)	
Papildoma pašto dėžutė	5 Lt (1,45 EUR)/mėn.	
Papildomo IP adreso suteikimas	40 Lt (11,58 EUR)	
Popierinės sąskaitos pristatymas paštu per partnerius	2 Lt (0,58 EUR)	
Sutarties perrašymas kitu adresu***	49 Lt (14,19 EUR)	
Išsami specialisto konsultacija, kaip naudotis internetu bei naudinga informacija apie tinklą	40 Lt (11,58 EUR)/15 min.	
Mokamas meistro iškvietimas****	40 Lt (11,58 EUR) + medžiagos	
* 10 Lt (2,90 EUR) interneto planui  Mega bazinis;
** iki 20% susidariusio įsiskolinimo;
*** Sutaries perrašymas kitu adresu galimas tik esant techninėms galimybėms.  Jei paslaugos pajungimui nauju adresu nėra būtinas meistrų atvykimas, šis mokestis gali būti netaikomas. Perkeliant terminuotą Sutartį kitu adresu, sudaroma nauja terminuota  Sutartis, kurios terminas priklauso nuo likusio ankstesnės Sutarties termino.  
**** mokamas meistro iškvietimas taikomas kuomet meistrui atvykus pas klientą dėl gedimo nustatoma, kad ryšio sutrikimas yra įvykęs ne dėl meganet kaltės ar pas klientą atliekami papildomi kliento užsakyti darbai, šalinami kliento įrangos gedimai. UAB "Dokeda" pasilieka teisę atsisakyti atlikti papildomus darbus ar taisyti kliento galinę įrangą.
Pastaba: Visos kainos nurodytos litais su PVM, galiojusios sutarties pasirašymo dieną. Papildomų paslaugų kainas Teikėjas gali keisti vienašališkai, iš anksto apie tai pranešęs interneto svetainėje www.meganet.lt 

Priedą prie Sutarties perskaičiau, su jo sąlygomis sutinku:                                            
Klientas:						         Tiekėjas UAB “Dokeda”
_________________________________                                             _____________________________________________
 (vardas, pavardė, parašas)				 	(pareigos, vardas, pavardė, parašas)

 2 PRIEDAS PRIE "INTERNETO" PASLAUGŲ TIEKIMO SUTARTIES  Nr.   _____________
Paslaugų tiekimo taisyklės
Šios taisyklės taikomos visiems, kuriems UAB „Dokeda“ (toliau Tiekėjas) tiekia paslaugas. 
Taisyklėse vartojamos sąvokos: Paskyra - tai bet kuri iš Tiekėjo siūlomų paskyrų, įskaitant, tačiau neapsiribojant vien prisijungimo, šeimininkavimo ir bendromis lokacinėmis paskyromis. Meganet Interneto tinklalapis - tai Tiekėjo pateiktas ir prižiūrimas Interneto tinklalapis, esantis adresu www.meganet.lt. Tinklas - tai Tiekėjo TCP/IP tinklas, įskaitant, tačiau neapsiribojant jo Interneto nešėjais, tarnybinėmis stotimis, maršrutizatoriais, prijungimais, modemais. Paslaugos – tai bet kokios ir visos bet kuriuo metu Tiekėjo siūlomos paskyros bei kitos paslaugos. Masinis paštas - tai laiško ar žinutės siuntimas ar persiuntimas daugiau negu 20 tinklu besinaudojančių grupių arba neįkyrių pranešimų išsiuntimas daugiau negu 50 gavėjų, paprastai siunčiant tą patį pranešimą, neatsižvelgiant į tikslą. Klientas  – tai bet kuris asmuo, kuris teisėtai naudojasi paskyra. Interneto svetainė/Tinklalapis - tai viena ar daugiau bylų, laikomų Tiekėjo tarnybinėje stotyje.

1. TAIKOMŲ ĮSTATYMŲ LAIKYMASIS
Kiekvienas Klientas bet kuriuo metu privalo laikytis visų vietos, rajono ar valstybinių bet kurios šalies, kurios jurisdikcija gali būti priskiriama atliekamai veiklai įstatymų.
2. AUTORIAUS TEISIŲ IR PREKĖS ŽENKLO PAŽEIDIMAI
2.1. Klientas neturi teisės kopijuoti, reprodukuoti, publikuoti ar kitaip platinti jokios  medžiagos, saugomos autoriaus teisių ar prekės ženklo, nebent Klientas būtų tokių autoriaus teisių ar prekės ženklo savininkas ar iš teisėto savininko būtų gavęs galiojantį sutikimą raštu jais naudotis.
2.2. Tiekėjas neatsako  už autoriaus teisių ar prekės ženklo naudojimo pažeidimą, kurį sukėlė arba kuris atsirado dėl bet kokios Kliento veiklos. Jei Tiekėjas atkreipia dėmesį, kad Klientas netinkamai naudojasi autoriaus teisėmis ar prekės ženklu, Tiekėjas turi teisę nedelsiant imtis reikalingų minėtam pažeidimui sustabdyti priemonių arba imtis sutartyje numatytų priemonių Kliento atžvilgiu. Tiekėjas jokiu būdu nebus laikomas kaip prisiėmęs bet kurias pareigas ir atsakomybę prižiūrėti kurią nors paskyrą, ar tinkamai naudojama ir ar nėra pažeidimų. Klientas įsipareigoja nedaryti autoriaus teisių pažeidimų ir netinkamai nenaudoti prekės ženklo. 
3. ĮSIBROVIMAS IR SLAPTAS SEKIMAS
Įsibrovimas pagal šias Taisykles laikomas neteisėtu, jei asmuo sulaužo kompiuterio apsauginę sistemą be savininko sutikimo ar prieina prie saugomos ar kitokios sistemos. Slaptas sekimas pagal šias Taisykles yra neteisėtas, jei asmuo slaptai seka ar inicijuoja sekimą arba atskleidžia elektroninius ryšius, tarp jų ir elektroninį paštą. Tokiu atveju, jei Tiekėjas nustato, kad Klientas įsitraukęs į tokią veiklą, Tiekėjas turi teisę savo nuožiūra įpareigoti Klientą nedelsiant imtis reikalingų minėtam pažeidimui sustabdyti priemonių arba imtis sutartyje numatytų priemonių tokio Kliento atžvilgiu. Tiekėjas neatsako už šiame punkte apibrėžtą Kliento neteisėtą veiklą.
4. PRIIMTINAS ELEKTRONINIO PAŠTO NAUDOJIMAS
Klientas neturi teisės siųsti masinio pašto  Tiekėjo tinklu arba bet kuriuo  kitu tinklu. Bet kurį, kaip nors į masinį paštą įsitraukusį Klientą, Tiekėjas turi teisę savo nuožiūra įpareigoti nedelsiant imtis reikalingų minėtam pažeidimui sustabdyti priemonių arba imtis sutartyje numatytų priemonių Kliento atžvilgiu. Tiekėjo tinklų, prisijungimo taškų ir elektroninio pašto tarnybinių stočių negalima naudoti elektroniniams laiškams siųsti, jei elektroninio pašto šaltinis ir paskirties vieta  yra už Tiekėjo tinklo ribų. Tiekėjo Klientams negalima naudoti Tiekėjo tinklo, prisijungimo taškų ar elektroninio pašto tarnybinių stočių masiniam paštui siųsti. Tai taikoma ir kalbant apie  Tiekėjo registro elektroninių adresų/dėžių, ir Tiekėjo vardo ar registruotų vardų ir adresų bei Interneto saugyklos Tiekėjo tarnybinėse stotyse kaip “atgalinio adreso” ar nuorodos tokiame masiniame pašte naudojimą, neatsižvelgiant į tai, ar toks masinis pranešimas yra kilęs iš Tiekėjo tinklo ar kurio nors kito, ir/arba Tiekėjo tinklo naudojimą bet kokia forma, tarp jų ir kaip priėjimo tašką, norint sukurti, persiųsti ar inicijuoti tokio pašto išsiuntimą.
5. VEIKSMAI, PRIEŠTARAUJANTYS ĮSTATYMAMS ARBA MORALEI 
Tiekėjas reikalauja iš Kliento, kad jis būtų labai įdėmus siųsdamas, gaudamas ar perduodamas vaizdo ar kitą medžiagą, kuri teisiniu ir etiniu požiūriu galėtų būti traktuojama kaip prieštaraujanti įstatymams ar moralei, įskaitant pornografiją ar nešvankybes. Tiekėjas neatsako už tokį siuntimą, gavimą ar persiuntimą, atliekamą Kliento. Tokiu atveju, jei Tiekėjas pastebi, kad Klientas pradeda siųsti, gauti ar persiuntinėti tokią medžiagą, Tiekėjas turi teisę savo nuožiūra įpareigoti Klientą nedelsiant imtis reikalingų minėtam pažeidimui sustabdyti priemonių arba imtis sutartyje numatytų priemonių Kliento atžvilgiu. Tiekėjas neatsako už tokią ar kokią nors panašią Kliento siuntimo, gavimo ar persiuntimo medžiagą ir neprivalo spręsti su tuo susijusių teisės klausimų.
6. PRIVATUMAS IR DUOMENŲ NAUDOJIMAS
Tiekėjas pasilieka teisę rinkti, tvarkyti, komplektuoti ir platinti duomenis apie savo paslaugų vartotojus, sujungdamas bendrai ar į grupes ir kategorijas, pagal kurias vartotojų neįmanoma atpažinti. Visi tokie duomenys ir tampa Tiekėjo nuosavybe.  Tiekėjas nori apsaugoti savo paslaugų vartotojų privatumą, bet neatsako už tokio privatumo pažeidimo atvejus. Klientas įspėjamas, kad standartinis (nekoduotas) Interneto ryšys nėra saugus, ir siūlo jam nedėti, nesiųsti, neperduoti ar kitaip nepadaryti prieinamos jokios konfidencialios ar privačios informacijos, nebent jį patenkina tokio ryšio saugumas.
7. APSAUGA NUO VIRUSŲ
Klientai privalo imtis būtinų priemonių, kad į tinklą ar per tinklą nebūtų perduoti virusai ar kitokie elektroniniai gadintojai. Tiekėjas siekia, kad jo produktuose ir paslaugose nebūtų virusų, tačiau neprisiima atsakomybės už bet kokią žalą, padarytą kokio nors viruso ar elektroninio gadintojo, kurį persiuntė ar gavo koks nors Klientas.
8. ŠEIMININKAVIMO SĄSKAITOS SĄLYGOS
8.1. Tiekėjas siekia, kad jo tarnybinės stotys veiktų nenutrūkstamai bei jose saugoma informacija išliktų vientisa. Tiekėjas nebus atsakingas už Kliento ar kitų asmenų padarytą žalą, tiesioginę ar netiesioginę, atsiradusią dėl kokių nors visų ar dalies duomenų, funkcijų, kodų, tekstų ar tinklalapių, esančių jo tarnybinėse stotyse, praradimo, sunaikinimo ar sugadinimo.
8.2. Tiekėjo tarnybinėse stotyse esančios Interneto svetainės yra Kliento, pateikiančio tinklalapį nuosavybė. Jei Kliento Interneto tinklalapio turinys prieštarauja šioms taisyklėms, Tiekėjas pasilieka teisę nedelsdamas jį pašalinti ir neatsako už Kliento priėjimo prie savo tarnybinės stoties(-čių) apribojimą ar uždraudimą. Jei Tiekėjo nuožiūra tolesnis Interneto tinklalapio laikymas kurioje nors Tiekėjo tarnybinėje stotyje galėtų gerokai pabloginti tarnybinės stoties funkcionalumą ar kaip nors kitaip rimtai paveikti kokius nors Tiekėjo veiklos aspektus, Tiekėjas pasilieka teisę iš savo tarnybinės stoties  pašalinti tokį tinklalapį ar apriboti priėjimą prie jo. Tiekėjas pasilieka teisę keisti šeimininkavimo paskyrų specifikacijas, informuodamas apie pakeitimus Tiekėjo tinklalapyje. Klientas neturi teisės suteikti galimybę trečiajam asmeniui įrašyti tinklapius jam suteiktame plote be išankstinio Tiekėjo leidimo raštu.

Įsipareigoju laikytis šių Taisyklių bei patvirtinu, kad su šiomis Taisyklėmis susipažinau:   Kliento parašas  _______________